Μάρτιν Λάνταου

[μικρογραφία|260x260εσ|Με τον [Πίτερ Φολκ (δεξιά) στην τηλεοπτική σειρά *[[Κολόμπο]]* (1973)]]
Ο **Μάρτιν Τζέιμς Λάνταου** (αγγλικά:*Martin James Landau*), (20 Ιουνίου 1928 - 15 Ιουλίου 2017) ήταν πολυβραβευμένος Αμερικανός ηθοποιός.

## Πρώτα χρόνια
Ο Λάνταου ξεκίνησε την καλλιτεχνική καριέρα του από την ηλικία των 17 μόλις ετών ως εικονογράφος καρτούν (αλλά και κόμικς) για λογαριασμό της εφημερίδας *Daily News* της Νέας Υόρκης. Εργάσθηκε εκεί για 5 έτη, συμμετέχοντας στην παρουσίαση δημοφιλών χαρακτήρων σειρών, όπως "*Pitching Horseshoes*", "*The Gumps*" κ.ά. Ωστόσο, καθώς η μεγαλύτερη φιλοδοξία του ήταν η ηθοποιία, σύντομα (1951) στράφηκε σε αυτήν. Πραγματοποίησε το ντεμπούτο του στο θέατρο με το έργο *Detective Story* στο *Peaks Island Playhouse* του *Maine*. Την ίδια χρονιά συμμετείχε και στην παράσταση *First Love*.

## Προς την επιτυχία
Το 1955 ο Λάνταου ήταν ένας από τους δύο μόλις ηθοποιούς (ο άλλος ήταν ο Στιβ Μακ Κουήν) που επιλέχθηκαν μεταξύ 2.000 συναδέλφων τους σε ακρόαση από το στούντιο του *Lee Strasberg*. Ο Λάνταου ήταν φίλος του Τζέιμς Ντιν και αργότερα ο Μακ Κουήν του εκμυστηρεύτηκε πως –καθώς γνωρίζονταν κι εκείνος με τον Ντιν– είχε γνωρίσει και τον Λάνταου, όταν τυχαία τον είχε δει να υποδύεται τον μοτοσικλετιστή σε ένα γκαράζ της Νέας Υόρκης, όπου εργαζόταν ως μηχανικός. Ο Λάνταου πρωτοεμφανίσθηκε στο Μπρόντγουεϊ με το έργο *Middle of the Night* και στο σινεμά με την ταινία *Ουδέν νεότερον από το μέτωπον Χ* (1959). Εντύπωση προκάλεσε η ερμηνεία του στο κλασικό θρίλερ του Άλφρεντ Χίτσκοκ *[[Στη σκιά των τεσσάρων γιγάντων]]* (1959). Το 1966 ήταν πρώτη επιλογή για το ρόλο του εμβληματικού *Mr Spock* στη σειρά ''Star Trek'', αλλά τελικά επιλέχθηκε ο Λέοναρντ Νίμοϊ, που συμπτωματικά λίγο μετά αντικατέστησε τον Λάνταου στη σειρά *[[Επικίνδυνες Αποστολές (τηλεοπτική σειρά 1966)|Επικίνδυνες αποστολές]]*.

Το 1957 ο Λάνταου νυμφεύτηκε την (επίσης ηθοποιό) Μπάρμπαρα Μπέιν, με την οποία αποτέλεσε το βασικό πρωταγωνιστικό δίδυμο στη δημοφιλή σειρά επιστημονικής φαντασίας *[[Διάστημα 1999 (Τηλεοπτική σειρά)|Διάστημα 1999]]* (1975-1977) για λογαριασμό της αγγλικής τηλεόρασης, όταν εκείνος υποδυόταν τον κυβερνήτη της «*Σεληνόβασης Άλφα*» *Τζον Κέκινγκ* και εκείνη τη σύντροφό του, *δόκτορα Χελένα Ράσελ*. Ο Λάνταου αναγνωρίζεται ως ένας από τους σημαντικότερους Αμερικανούς πρωταγωνιστές. Διαθέτει μάλιστα το δικό του «αστέρι» στη Λεωφόρο της Δόξας στο Χόλυγουντ. Έχει αποκτήσει 2 παιδιά από το γάμο του, ο οποίος τερματίσθηκε μετά από 46 χρόνια το 2003.

## Ενδεικτική εργογραφία
### [[Τηλεόραση|τηλεοπτικές]] ανθολογίες
* *Kraft Theatre* (1947)
* *The Philco-Goodyear Television Playhouse* (1948)
* *Studio One in Hollywood* (1948)
* *Goodyear Playhouse* (1951)
* *Omnibus* (1952)
* *Playhouse 90* (1956)
* *The Outer Limits* (1963)
* *The Bellero Shield* (1963)
* *The Man Who Was Never Born* (1963)
* *[[Διάστημα 1999 (Τηλεοπτική σειρά)|Διάστημα 1999]]* (1975-1977)
### Κινηματογραφικές ταινίες
* *[[Στη σκιά των τεσσάρων γιγάντων]]* (1959)
* *[[Η ωραιότερη ιστορία του κόσμου]]* (1965)
* *[[Ιστορία ενός εγκλήματος]]* (1967, βραβείο Όσκαρ ερμηνείας)
* *Με λένε κύριο Τιμπς* (1970)
* *Welcome Home, Johnny Bristol* (Τηλεόραση, 1972)
* *The Harlem Globetrotters on Gilligan's Island* (1981)
* *[[The Being]]* (1983)
* *Τάκερ: Ο άνθρωπος και το όνειρό του* (1988, βραβείο "Χρυσού Σκούφου")
* *Απιστίες και αμαρτίες* (1989, βραβείο Όσκαρ ερμηνείας)
* *Διασταύρωση* (1994)
* *Χωρίς ίχνος* (2002, βραβείο "Emmy")
* *Απόδραση από τη χαμένη πόλη* (2008)
* *[[Frankenweenie (ταινία, 2012)|Frankenweenie]]* (2012)
* ''Γράμμα από το παρελθόν (2015)

## Παραπομπές


## Εξωτερικοί σύνδεσμοι
* ImdB: Martin Landau Biography

Κατηγορία:Αμερικανοεβραίοι
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου